Euroopa Liidu Teataja L 350 , 01/12/1992 Lk 0059 - 0059

Soomekeelne eriväljaanne: Peatükk 3 Köide 46 Lk 0047

Rootsikeelne eriväljaanne: Peatükk 3 Köide 46 Lk 0047



Komisjoni määrus (EMÜ) nr 3458/92, 30. november 1992, millega muudetakse määrust (EMÜ) nr 1014/90, millega kehtestatakse piiritusjookide määratlemise, kirjeldamise ja esitlemise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. mai 1989. aasta määrust (EMÜ) nr 1576/89, [1] millega kehtestatakse piiritusjookide määratlemise, kirjeldamise ja esitlemise üldeeskirjad, muudetud määrusega (EMÜ) nr 3280/92, [2] eriti selle artikli 1 lõike 4 punkti i alapunkti 1 alapunkti b, ning arvestades, et: määruse (EMÜ) nr 1576/89 artikli 1 lõike 4 punkti i alapunkti 1 alapunktiga a nähakse ette teatavate koostisosade kogused, mida tuleb teatavate puuviljaviinade nimede kasutamisel järgida; kõnealuse määruse artikli 1 lõike 4 punkti i alapunkti 1 alapunktis b sätestatakse teatavatel tingimustel erandid selliselt kindlaksmääratud sisaldusest; komisjoni määruse (EMÜ) nr 1014/90 [3] (viimati muudetud määrusega (EMÜ) nr 1781/91 [4]) artikliga 6 kehtestatakse väikestes piiritusetehastes teatavatest puuviljadest saadud piiritusjookide metüülalkoholi maksimaalseks sisalduseks 1500 grammi hektoliitri kohta; seda maksimaalset sisaldust kohaldatakse piiritusetehastes pirnidest saadud piiritusjookide suhtes kuni 31. detsembrini 1992; kogemused on näidanud, et erand tuleks säilitada kõikide piiritusetehaste puhul; kõnealuste piiritusjookide tootmise praegustest meetoditest lähtub, et kõnealune meede peaks võimaldama säilitada toote lõppkvaliteeti ja tavapäraseid omadusi; metüülalkoholi minimaalse sisalduse maksimaalseks vähendamiseks eelkõige tehnoloogia arengut arvesse võttes tuleks katseperioodi lõpus läbi viia käesoleva meetme kohaldamise eri mõjude põhjalik hindamine; maasikapuust saadud piirituse metüülalkoholi maksimaalset sisaldust käsitlevat erandit on siiski võimalik tühistada, võttes arvesse praegu kasutatavaid piirkondlikke tehnoloogiaid kõnealuse alkohoolse joogi tootmiseks; käesoleva määrusega ettenähtud meetmed on kooskõlas piiritusjookide rakenduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1014/90 artikkel 6 asendatakse järgmisega: "Artikkel 6 1. Vastavalt määruse (EMÜ) nr 1576/89 artikli 1 lõike 4 punkti i alapunkti 1 alapunktile b on puuviljaviinade metüülalkoholi maksimaalne sisaldus 1500 grammi 100mahuprotsendilise alkoholi hektoliitri kohta, kui see on saadud järgmistest puuviljadest: - ploom (Prunus domestica L.), - mirabell (Prunus domestica L. var. syriaca), - must ploom (Prunus domestica L.), - aedõun (Malus domestica Borkh.), - pirn (Pyrus communis L.). 2. Komisjon annab enne 31. detsembrit 1994 hinnangu lõike 1 kohaldamisele. Põhjaliku uurimise käigus otsustab komisjon, kas metüülalkoholi maksimaalset sisaldust võib vähendada." Artikkel 2 Käesolev määrus jõustub 1. jaanuaril 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. november 1992 Komisjoni nimel komisjoni liige Ray Mac Sharry [1] EÜT L 160, 12.6.1989, lk 1. [2] EÜT L 327, 13.11.1992, lk 3. [3] EÜT L 105, 25.4.1990, lk 9. [4] EÜT L 160, 25.6.1991, lk 5. --------------------------------------------------